KIRJALLINEN KYSYMYS E-2851/01

esittäjä(t): Erik Meijer (GUE/NGL) komissiolle

(17. lokakuuta 2001)

Aihe: Alankomaiden opetus-, kulttuuri- ja tiedeministeriön toteuttama ESR-määrärahojen käyttö talousarvion leikkausten korvaamiseksi

1. Onko komissio kuullut tiedonannosta, joiden mukaan Alankomaiden opetus-, kulttuuri- ja tiedeministeriö on mahdollisesti tehnyt virheitä käyttäessään ESR-määrärahoja oppipoikajärjestelmän ja ennenaikaista koulunkäynnin lopettamista torjuvien hankkeiden hyväksi?

2. Voiko komissio kertoa, mikä alankomaalainen taho on viime kädessä vastuussa siitä, että kyseiset ESR-tuet ohjattiin Alankomaiden opetus-, kulttuuri- ja tiedeministeriölle?

3. Voiko komissio kertoa, kuinka paljon on vuodesta 1995 lähtien ohjattu ESR-tukea Alankomaiden opetus-, kulttuuri- ja tiedeministeriön kautta koulutushankkeisiin? Kuka oli vastuussa valvonnasta?

4. Onko komissio tietoinen siitä, että kyseisessä tiedonannossa väitetään, että ESR-tukia on käytetty vuodesta 1995 lähtien kompensoimaan opetus-, kulttuuri- ja tiedeministeriön budjettiin tehdyt 200 miljoonan guldenin suuruiset leikkaukset?

5. Katsooko komissio, että käytettäessä kyseisiä tukia kysymyksessä 4 tarkoitettuun korvaamiseen täytetään ESR-tukien käytölle asetetut ehdot, esimerkiksi mitä tulee tuen toissijaisen luonteen periaatteen ja yhteisrahoitusta koskevien periaatteiden noudattamiseen? Jos vastaus on kielteinen, katsooko komissio, että kysymystä on syytä tutkia tarkemmin?

6. Turvautuvatko Alankomaissa sosiaaliministeriön ja opetus-, kulttuuri- ja tiedeministeriön lisäksi muutkin ministeriöt ESR-tukiin? Jos vastaus on myönteinen, mitkä ovat kyseiset ministeriöt?

7. Katsooko komissio, että edellä sanotun perusteella on syytä tutkia myös näiden ministeriöiden hankkeita?

8. Mikäli epäselvyyksiä todetaan, onko ne jo otettu huomioon komission käynnistämässä 24 artiklan mukaisessa menettelyssä?

Lähde: NOS Radio 1 -radioaseman ajankohtaisohjelma 1. syyskuuta 2001, klo 08.0409.00.

Anna Diamantopouloun komission puolesta antama vastaus

(19. joulukuuta 2001)

1. 4. Komissio on käynyt läpi Alankomaiden tiedotusvälineissä esitetyt raportit, joiden mukaan opetus-, kulttuuri- ja tiedeministeriö on mahdollisesti tehnyt virheitä käyttäessään Euroopan sosiaalirahaston varoja. Alankomaiden hallitus on nimennyt opetus-, kulttuuri- ja tiedeministeriön ESR:n varojen lopulliseksi edunsaajaksi. Taloudellisissa selvityksissä, joita Alankomaiden viranomaiset ovat esittäneet tavoitteen 3 seurantakomitealle, todetaan, että kyseiselle ministeriölle varattu summa oli 4050 miljoonaa Alankomaiden guldenia vuodessa. Tässä vaiheessa ei kuitenkaan tiedetä ministeriön käyttämien varojen tarkkaa määrää. Tarkka tieto saadaan vasta silloin, kun Alankomaiden viranomaiset esittävät lopullisen maksuselvityksensä. Arbeidsvoorzieningillä on ensisijainen valvontavastuu, ja työ- ja sosiaaliministeriö huolehtii toissijaisesta valvonnasta. Komissio on pannut merkille Alankomaiden tiedotusvälineissä esitetyt raportit, joiden mukaan ESR:n varoja on käytetty opetus-, kulttuuri- ja tiedeministeriön talousarvioleikkausten korvaamiseen.

5. Komissiolla ei ole tässä vaiheessa syytä olettaa, että tapauksessa on rikottu täydentävyyssääntöjä, jotka joka tapauksessa koskevat aktiivisen työmarkkinapolitiikan alan julkisten menojen kokonaismäärää. Tällä hetkellä on kuitenkin joitakin epäilyjä, jotka liittyvät menoilmoituksia koskeviin sääntöihin. Työ- ja sosiaaliministeriön ESR-yksikkö on oma-aloitteisesti käynnistänyt tutkimuksen, jota komissio seuraa tiiviisti. Jos komissio on tyytymätön tapaan, jolla Alankomaiden viranomaiset käsittelevät tätä kysymystä, se voi aloittaa oman tutkimuksensa.

6. Myös oikeusministeriö, sisäasiainministeriö sekä terveys-, hyvinvointi- ja urheiluministeriö ovat saaneet rahoitusta ESR:sta.

7 . 8. Työ- ja sosiaaliministeriön ESR-yksikkö on oma-aloitteisesti käynnistänyt tutkimuksen, jonka tulosten perusteella komissio voi päättää oman tutkimuksensa aloittamisesta. Vastaus kysymykseen 8 riippuu siis siitä, mihin tuloksiin edellä mainitun ESR-yksikön tutkimuksessa päädytään.